Lo-Renz-O/malagasy-sentence huggingface dataset:
Faharoa kosa dia tovana mandidy -a izay maneho fa manam-pahefana no tondroina satria izay manam-pahefana no mibaiko ny ampahany amin’ny fandinihana ny feo mantsy dia ahafahana manadihady ny hevitra sy fihetseham-po119. Hita ary fa tamin’ny alalan’ny polyptote voalohany iny no nanehoan’ny mpanoratra ny maha mpiara-monina ny mpitondra sy ny entina. Ambarany anefa ny zava-misy eo amin’izy ireo, hita ao amin’ny polyptote faharoa hoe paoketrakely sy paoketrabe. Tsapa avy amin’ny mpamari-toetra eo aorian’ireo fototeny ireo fa fifanoheran-kevitra no ambarany. Maneho ary eto ny mpanoratra fa misy fifanoheran-kevitra eo amin’ny mpitondra sy ny vahoaka. Izany no andrarany ny vahoaka hita amin’ny mpanampy aza mba tsy hiantehatra amin’ny mpitondra fa mora hadinony ny toky nomeny satria izy hanangona harena. Araka izany dia tsy kisendrasendra eto ny filalaovana amin’ny polyptote fa hanehoana hevitra ao an-dohan’ny mpanoratra amin’ny zava-misy eto sy ny tokony ho fandraisana azy. Mbola izany firaisan-toerana tsy ahitam-bokatra izany no asehon’ny polyptote manaraka, ary mba hampafonja ny hevitra dia nolaroina tamin’ny fanovana endri-javatra azo avy amin’ny fampitoviana ny oharina sy ny anoharana. Izany no hita amin’ny hoe balisama tsy mahasitrana ny fanomezan-toky fa ny fampiharana ny fanasitranana no tokony hotanterahina a. P 176 ny tamberim-pototeny eto dia hita amin’ny hoe mahasitrana sy fanasitranana. Ny sokajin-teny eto no tena trandrahan’ny mpanoratra hanehoana fa miray toerana ary tokony hifameno ny mpitondra sy ny entina. Ny hoe mahasitrana dia matoanteny milaza hetsika, asa; raha anarana kosa ny hoe fanasitranana, noho izany milaza fananana. Izany hevitra izany no manaporofo ny fiarahan’ny mpitondra sy ny vahoaka. Eto ny vahoaka dia manao izay hampandroso, raha toa ka mametraka azy ireo ho fananana arovany fotsiny ny mpitondra. Ny toerana misy azy roa tonta ireo anefa dia azo amakina ny fifandraisany. Ny mahasitrana dia ao anaty fehezan-kevitra iray ary ny fanasitranana dia ao amin’ny fehezan- kevitra faharoa; ny mpampifandray eo anelanelany dia ny mpampiankina fa maneho fanitsian-kevitra. Matoa ahitsy dia misy tsy mifandray ao ka ampiombonina. Io hevitra io indrindra no hamafisin’ny mpanoratra amin’ny alalan’ny fanovana endri-javatra azo avy amin’ny fampitoviana ny oharina sy ny anoharana hita amin’ny balisama tsy mahasitrana ny fanomezan-toky.
Manoloana ny fipetraky ny mpamaritra manondro toerana eo amin’ny fehezanteny masikoro dia nezahina nampifandraisina amin’ny raiki-pohy nomen-drabenilaina ahitana st ny fandinihana nataonay ka ny zoina toerana sy tanty toerana, miampy ny findra sy ny samaka no hijerena izany.
Ankoatra ireo, dia misy ireto voambolana ireto nampiasainy nentiny naneho hevitra teny frantsay mihitsy no nampiasainy ao amin’ny lahatsoratra, fa ny fanazavana ny hevi-teny no nataony tamin’ny teny malagasy. Ohatra amin’izany ireto manaraka ireto pastoral, evangelique, doctrine, dogmatique, théologique, évangelisation, organisation, statistique. 211 tsikaritra fa tao amin’ny resadresaka momba ny fivavahana kristianina no nampiasany an’ireo teny ireo, izay finoana vao nampidirin’ny vahiny teto amintsika.
Ary teo ihany dia tapaka ny heviny fa hody any tsiroanomandidy izy ary hampiakatra an’i zeneveva kely, ka na ny ombiny aman’aliny iray manontolo aza, foiny hakana an’itsy ho andefimandriny. Nitondra filaminana teo amin’ny fiainan’i ndriana ny fodiany sy ny fanapahany hevitra haka vady an’i zeneveva. Tsy hitovy amin’ny fiainany teo aloha intsony anefa ny fiainany eo, satria ho raim-pianakaviana izy manomboka eo. Fandravonana misy karazany maro ny fomba amaranana ny sombin-tantara, fa izay nofidian’ireo mpanoratra kosa eto dia ny filaminana sy ny fampihantonana ny tantara. Ny filaminana dia mety hitondra fahafaham-po ho an’ny mpamaky, satria hitany hatramin’ny farany ny nanjo ilay mpandray anjara fototra. Ny fampihantonana ihany koa anefa dia nataon’ny mpanoratra hampiasana saina ny mpamaky. Misy ny hetaheta teraka any amin’ny mpamaky, ary amin’izany izy no maminavina izay mety hiafaran’ny fiainan’ilay mpandray anjara fototra. Toko 2 ny fomba filazan-javatra
Aloka ny fiainana manjeninjeny foana ny fiainan-janak’olona tataova-masoandro ka ! , na mamiratra aza mazava takon’ila toa aloka niserana ka ts’hita hamaharana tsy azo hifaharana fa mielina dia lasa ka tsisy fahatsiarovana sy mari-pandalovana fa ! Tandindona niserana.
Analyse des taux d’abandons et accès pendant et à la fin des années scolaires par rapport aux résultats d’antanety i, les résultats obtenus auprès de l’epp anosy avaratra entre 2013- 2014 montrent que le nombre des élèves a diminué de 2 individus un accès pour les garçons et trois abandons pour les filles. Dans l’année scolaire 2014-2015, 1 garçon a quitté l’école. Pareillement pour l’année scolaire 2015- 2016 qui indique 5 abandons dont 4 garçons et 1 fille. De même, l’année scolaire 2016-2017 est marquée par l’abandon de 7 garçons et 3 filles. Enfin, au cours de la dernière année scolaire, 3 élèves, tous des garçons ont quitté l’établissement. Bref, l’analyse descriptive de ce tableau indique qu’entre 2013 et 2018 le nombre d’abandons dans l’école n’a pas progressé puisque cela reste à présent 3 individus. Toutefois, l’année scolaire 2016-2017 est la plus alarmante avec 10 abandons au cours d’une année scolaire.
Arakaraka ny mpamaky no isafidianan ny mpanoratra izay hosoratany. Noho izany, ny asa vokarin ny saina rehetra dia tokony hirakitra ny sarin ny mpamaky izay nanaovana azy. 132, hoy i j. P. Sartre. Mikendry sokajin olona maro ny mpanoratra amin ity boky ity ny ray aman-dreny, ny zanaka, ny mpianatra, ny mpiasam-panjakana, ny mpino kristianina sy ny mpino ny hery hafa heverina fa mitondra soa, na ratsy ho an ny olombelona mahazo anatra ao avokoa ireo rehetra ireo.
Fifaninanana eo amin’ny fifantohana sy ny fahalianana hita àry fa ny fahalianana dia fahafahana manangona vaovao maro sy isan-karazany izay voarain’ny vavahadin-tsaina. Ny fifantohana indray kosa dia famerana ny fandraisana izany vaovao mahaliana izany. Tsy mitovy araka izany ny fomba fiasan’izy roa ireo satria amin’ny fahalianana dia ezahina izay hahabetsaka ny vaovao voaray. Ny mifanohitra amin’izany anefa no hita amin’ny fifantohana satria dia ezahina araka izay azo atao izay hahavitsy izany. Mba hananana fifantohana tsara ao am-panatanterahana ny asa àry dia ezahina izay hahakely ny vaovao voaray mba hahafahana manompana ny saina amin-javatra
Fizarana 54 alahahady, 04 jolay 2010; lah 3678 tratran-drahary ihany ny fotoana tokony hanefana an’ilay trosa. Akory anefa ny hagagany raha tonga teo amin’ny tranon’ingahy mpampanjana-bola izy fa varavarana mihidy no novantaniny. Nandondòna ela teo izy saingy tsy nisy namoha! Niandry nandritra ny ora iray mahery izy sao mba ho avy eo ihany ny tompon-trano, kanefa tsy nisy olona tonga, ka dia nanapa-kevitra ny hody izy fa rahampitso vao maraina no hiverina. Vao maraina tokoa dia efa nigadona teo am-baravaran’ilay mpampanjana-bola indray rahary. Ny tompon-trano aza mbola tsy nifoha teo am-pandriana tamin’io fotoana io ahoana ny anao izay, ramatoa? Hoy ingahy mpampanjana-bola toa mody tsy nahatadidy azy tonga hanatitra an’ilay vola nosamboriko taminao aho, tompoko, hoy rahary hay! Andraso àry hojerentsika ny boky, hoy ilay rangahy sady nanokatra kahie iray feno anaran’olona sy daty samihafa izy. Namadibadika elaela teo ilay rangahy vao mody taitra ity ve ny anaranao? Hoy izy nanondro ny anaran-drahary tao anatin’ilay kahie eny tompoko, hoy rahary. Nikentrona mafy ilay rangahy nijery azy vao niteny hoe omaly ny fe-potoana farany tokony ho nandoavanao an’io vola io eny, tompoko, hoy rahary, saingy efa tonga teto aho omaly fa tsy tato ianao manahirana ity raharaha ity, hoy ilay rangahy toy tsy naheno ny fanazavan-drahary akory. Tena manahirana ity! Ka tsy fahadisoako ange, tompoko, ny tsy nahaloavako azy omaly fa ianao no tsy teto e, hoy rahary mbola nanamafy ny fanazavany ihany tsy miankina amin’izany izy ity, hoy ilay rangahy, fa olona manara-dalàna isika, ka izay voasoratra sy voasonia ato dia tsy maintsy hampiharina. Omaly no fe-potoana farany, ka rehefa tsy voaloa omaly ilay vola dia tsy afaka ny handray azy intsony aho. Taitra mafy sady ketraka rahary raha nandre an’izany! Toa nihodina taminy mihitsy ny tany aman-danitra! Izany hoe ny dikan’ny teninao ve dia halainao ny antoka? Hoy ny feon-drahary nangovitra mazava ho azy izany satria tsy nahefa ny trosanao ara-potoana ianao, hoy ilay rangahy tsy rototra akory tsy manaiky an’izany aho! Hoy rahary sendaotra. Tsy avy amiko ny fahadisoana ka nahoana no halainao ny antoka? Izay voasoratra dia voasoratra, hoy ilay rangahy. Samy olon-dehibe isika no niara-nanao sonia sy nifanaraka teto ka rehefa tsy tanteraka araka ny fe-potoana ny fandoavana ny trosa dia tsy misy afa-tsy ny fitazonana ny antoka sisa no azo atao. Nigogogogo nitomany rahary fa tsy tanany intsony ny ranomasony! Fantany fa tratran’ny am-pitaka sy ny hevi-petsin’ilay mpampanjana-bola izy! Hitohy
Teny fampidirana tsy mitovy ny asa fikarohana ho famaranana ny fianarana eo amin ny fanofanana mpampianatra sy ny fanofanana ho mpikaroka. Iry voalohany dia mifototra kokoa amin ny trangam-pampianarana natrehina nandritra ny fizarana asa nataon ny mpampianatra. Izany indrindra no nahatonga izao asa fikarohana izao manodidina ny tontolon ny fifandraisana misy eo amin ny mpampianatra sy ny mpianatra mandritra ny fampianarana.
Raha atao izany ny kajikajy, dia lavalava kokoa ny vanim-potoana havaratana raha mitaha amin’ny vanim-potoana hasotry satria dia 8 volana no iainan’ny mponina ny havaratana raha 4 volana kosa ny hasotry izany hoe miaina ao anaty fahantrana amin’ny ankapobeny ny mponina ao amin’ny kaominina ambanivohitra andranovorivato mandritra ny taona .
Efa fotsy ny volo vao nahatadidy fa hay 80 raha tahiny mateza vetivety mihelina fiaina-mangidy mageja mijaly, na kely na ngeza? 201 nisarika ny sain’ny mpamaky eto ny mpanoratra handinika ny amin’ny fiainana eto an-tany. Tsy ho variana amin-java-mandalo sy ny fandehanana amin’ny tsy tokony hatao na ny lalan-dratrsy, na koa ny fitadiavana ny mahafinaritra fotsiny, fa hikatsaka ny soa sy hieritreritra ny ho avy ara-panahy indrindra indrindra. Hita eto ny maha-mpanoratra an’i nasolo. Maneho izany ny fampiasany ireo sarinteny hafa sisa. Tsy vitsy koa ireo karazan-tsarinteny nampiasainy hampijoroana ny tononkalony. Tsapa fa miavaka amin’ny andavanandro ny fomba nanehoany ny heviny. Izany no mahatonga ireny asa soratra ireny niangaliana, satria, tsy natao ho an’ny mpanoratra irery intsony ny asa soratra rehefa nambarany tamin’ny andalan-tsoratra, fa efa lasa ho an’ny olona rehetra.
Aoriana, nanomboka nampihatra moramora ny maha ambony azy teo amin’ireo eveka hafa ny evekan i rôma, ary nanambara am-pahibemaso fa izy irery no dimbin i masindahy piera. Ny ankamaroan’ireo evekan ny fiangonana dia samy nanaiky ny maha voalohany ara-panajana an i rôma, saingy tsy neken’izy ireo kosa ny fanambaran ny evekan i rôma ho lohan ny fiangonana eto ambonin ny tany. Ny fiakaran’ny fahefan’ny papa dia nanjary antony lehibe nahatonga ny fisarahan’ny fiangonana rômana sy ireo rehetra niangona manodidina azy tamin ny fiangonana ôrtôdôksa. Araka izany dia nitsangana ny papa ary nanana fahefana mihoa-pampana, raha ny fijerin ny ôrtôdôksa. Hany ka izay rehetra ambaran ny papa dia ekena ary heverina fa marina avokoa. Vokatr izany dia nanana fahefana betsaka ary tsy azo tohaina ny papa. Manaporofo izany ny fankalazana ny andro niakaran’i maria renin’i jesoa isaky ny 15 aogositra. Ny papa pie xii tamin’ny 01 novambra 1950 no nanapaka an’io daty io ka dia notanterahin’ny mpino katôlika mandraka ankehitriny. Fa hoy indrindra izy tao amin ny lalàm-panorenana apôstôlika izay antsoina hoe munificentissimus deus du pape pie xii amin’ny alalan’i jesoa kristy tompo, sy ny apôstôly piera sy paoly, ary ny fahefana anananay, no hanambaranay, sy ilazanay ary anamarihanay eto fa i masina maria virijiny renin’andriamanitra, rehefa tapitra ny andro niainany teto an-tany dia niakatra vatana sy fanahy ho voninahitry ny lanitra. 21
Ny olombelona dia tsy tahaka ny biby ka mandeha baranahana fa miaina kosa ao anaty fiarahamonina; koa rehefa miaina ao anaty fiarahamonina dia maro ihany koa ny zavatra tsy maintsy tandrovana sy tsy maintsy hajaina. Etsy andanin’izany ny olombelona dia tsy natao hitovy nefa natao hiara-monina, ka izany tsy fitoviana izany no mahatonga ny fanabeazana ao anaty fiarahamonina. Maro ny antony mahatonga izany eo ny tsy fitovian’ny fanabeazana nomena ny tsirairay noho ny fotoana, na ny sehatra nanomezana azy, eo ihany koa ny minia mandika ny fitsipi-pifehezan’ny fiarahamonina, nefa na dia eo aza izany tsy fitoviana izany dia tsy natao hampisara-bazana fa tsy maintsy misy hatrany ny fepetra raisin’ny fiarahamonina sy ny fanabeazana ny olona ao aminy mba hampiorina sy hampirindra tsara ny fiarahamonina, ary hoy ity mpandinika iray raha milaza izany foto-pisainana iraisam- pirenena ny fahafantarana fa tsy misy firenena afaka hivelona am-pilaminana ka tsy manan- javatra hajaina sy atahorana, ka avy amin’izany zavatra hajaina sy atahorana izany no nahatonga ny fitsipim-boninahitra tamin’ny tandrefana, ny didy folo teo amin’ny jiosy ary ny tsiny sy ny tody teo amin’ny malagasy. Raha eto amin’ity toerana ity no jerena dia hita aloha fa tratra ny tanjona satria mbola hita ny fifanajana ary fifampitokisana, misy ny fifampifehezan’ny mpiara-belona dia ny dinan’i melaky tsy mimpoly izay mbola hohazavaina any amin’ny fizarana faharoa raha eo amin’ny sehatra fiombonana no jerena dia azo lazaina fa miombona tanteraka ny olona na amin’ny fahoriana izany na an-kafaliana; azo raisina ohatra amin’izany, raha misy manjo dia hita fa tsy dia mafy ho an’ny tompo-manjo izany satria izay zavatra lany nandritra ny fiandrasana ny razana dia ny fokonolona avokoa no miantoka izany, efa misy koa dinam-pokonolona mifehy izany. Fa an-kafaliana kosa no hita fa mihena kely izany fanampian’ny fokonolona izany ary tsy voarakitra ao anaty dina ny fanabeazana an-tsekoly
Afangaron’ny mpanoratra ny rima mifanjohy sy rima mifaningotra mba hanehoany ny toe-javatra mifamadibadika eo amin’ny fiainana. Entina manaporofo izany ny tononkalony mitondra ny lohateny hoe lany andro ve? Tk.24 , ao amin’ny andininy voalohany sy faharoa taona maro lasa izay no tsy nahitana anao a f’efa lasana ho vovoka sy niraraka ho tany b ireny hafatrao kosa voatahiry hatramin’izao a na dialasana aza ianao, lasana namela mamy b
Misy karazany roa ny tsofoka amin ny teny malagasy dia ny tsofoka fanatevenana fototeny sy ny tsofoka fanatevenana tsirinteny tovona toy ny man mipetraka eo anelanelan ny m vakiny miova sy ny zanapeo ny tovona fanatevenana tsirinteny. Misy efatra izy ireo if-, amp -, ifamp-, ampif- ny tsofoka fanatevenana fototeny dia mipetraka eo anelanelan ny renifeo voalohany sy ny zanapeo manaraka azy; misy maro izy ireo fa ireto no miseho matetika ka nahitanay olana om-, in-, ol-, il-, an-, or-, ar-,
Olona valo isaky ny faritra no notendrena ho vondrona iray ary olona avy amin’ilay toerana sy mpikambana ao amin’ny pcddba izany. Ankoatra ny fanaraha-maso ataony, nomena fahefana ihany koa ireo hitantana ny ranomasina amin’ny faritra misy azy avy198. Nomena karatra ny mpanjono tsirairay avy mba hahafahan’izy ireo manara-maso ny asa fanjonoana. Ny karatra no ahafantarana fa mpanjono ara-dalàna izy. Voaisy tombokin’ny filohan’ny fokontany any an-toerana izany karatra izany ary tsy mahazo alalana hanjono izay tsy manana an’io karatra io. Ankoatra izany, nanangana dina ny fikambanana mba hanoherana ny fampiasana ny ramikaoko izay tena olana. Dinam-pokonolona izay dina nampiharin’ny voi any amin’ny faritra iadidian’ny tsirairay avy. Na teo aza izany, tsy nahavaha ny olana, ireo fepetra ireo fa mbola mitohy ihany ny fampiasana ny ramikaoko. Izany indrindra no nahatonga ny ministeran’ny jono niditra antsehatra tamin’ny alalan’ny tetikasa zac199 tamin’ny taona 2006; ka ny tompon’andraikitra tao anatin’izany tetikasa izany no niara-niasa tamin’ireo mpanjono tato amin’ny faritr’i maroantsetra mba hamahana ny olana vokatry ny fampiasana ny ramikaoko. Iii-2-4-1- ny fiaraha-miasa teo amin’ny mpanjono sy ny mpanao ny tetikasa zac niara-niasa tamin’ny fikambanana mpanjono pcddba ny mpiandraikitry ny tetikasa zac ny taona 2006. Naharitra iray taona ny fiaraha-miasa, izany hoe 2006 ka hatramin’ny 2007. Hanafoanana ny fampiasana ny ramikaoko no tanjona. Niainga tamin’ny fanadihadiana ireo mpanjono ny fomba fiasa. Nojerena tamin’izany ny karazana fitaovana ampiasain’ny mpanjono tsirairay. Ny valin’ny fanadihadiana no nahitana fa mpanjono 25 no fantatra fa mampiasa ny harato ramikaoko. Nanatona ireo vondronolona ireo ny tompon’andraikitra ao amin’ny pcddba sy ny tetikasa zac ka nifampiresaka taminy. Nesorina tamin’ireo ny ramikaoko ka nosoloana harato manara-penitra 1kg ary 5 tondro ireo ramikaoko nampiasain’ireo mpanjono ireo. Izany hoe nomena harato ara-dalàna tsirairay avy izy 25 nampiasa ramikaoko. Namatsy ireo fitaovana ireo ny tetikasa zac mba hamahana ny olana eo amin’ny sehatry ny jono. Noraisin’ireo olona ireo ny harato izay nomena azy ary nampiasainy.
Ankoatra ireto voasokajy ireto dia maro ny tsofoka amin ny fototeny na izy amin ny teny fanao matoanteny na izy amin ireo anarana sy mpamari-toetra. Nojerena miaraka ao anatin ireo karazana fototeny izy ireo; fa tsy nosokajina araka ny karazana fototeny intsony. Tsy ny teny rehetra misy tsofoka ireo na ny azo asiana tsofoka fa ampahany ihany anefa ireo.
Ny lahateny ataon’ny mpiteny manoloana ity karazan’olona resen-dahatra ity dia tsy natao ho an’olona tokana na sokajin’olona voafantina fa nokendrena hitodika amin’ny olona na sokajin’olona maro samy hafa fa ny tanjona kosa dia tokana ihany. Manamarina izany ity ohatra ity fanentanana ny olona hanao fandrindram-piterahana na hampiasa fanabeazana aizana hita amin’ny doka samihafa. Ny renim-pianakaviana no kendrena voalohany amin’izany. Tsy izy ireo ihany anefa fa voakasik’izany fa ny raim-pianakaviana, ny zatovolahy sy ny zatovovavy mbola tsy manambady ihany koa mba hisorohana ny vohoka aloha loatra na tsy irina. Tsy mitovy hevitra sy fomba fisainana anefa ireo sokajin’olona iantefan’ny hafatra ireo saingy mahakasika azy ireo tsirairay avy ny
Regis rajemisa raolison, 2003, rakibolana malagasy, p 1061 21 dikan-teny malalaka nataonay araka ny hita in dictionnaire encyclopédique 2012 l’apprentissage est un processus systématique pour l’acquisition d’un comportement nouveau ou une formation donnée à un apprenti, un faire savoir à l’apprenant 22 dikan-teny malalaka nataonay araka ny nambaran’i reboul o , 1995, l’apprentissage consiste à acquérir ou à modifier une représentation d’un environnement de façon à permettre avec celuici des interactions efficaces ou de plus en plus efficaces p. 126
Ny atao hoe maneho fotoana dia mametraka toe-javatra iray eo amin’ny tezan’ny fotoana miolotra amin’ny teboka iaingana f 53 raha ny mpilaza fotoana deikitika no hasian-teny dia miolotra hatrany amin’ny fotoana itenenana ny famerana ny fotoana itrangan’ny toe-javatra resahina, izany hoe ny fotoana isehoan’ny fanambarana no raisina ho teboka iaingana 54. Ny fampifandraisana ny toe-javatra amin’ny fotoana sy ny fametrahana azy amin’ny fotoana iray mety ho voafaritra mazava na tsia araka izany no ahazoana manamarina ny fisiany sy mahamarim-pototra ny votoatiny satria mety hifanaraka amin’ny zava-misy sy ny rivotra mitsoka isaky ny vanim-potoana mifandimby ny votoatin-kafatra.
Hatraiza hatraiza koa dradraina ny teny hoe fivoarantsaina ady amin’ny habadoana sy fahaiza-miala voly ! Ampianaro ireo ankizy hankamamy ny sekoly ! Nefa aiza? Ampy ve izay ilaina. Handrosoan’izy ireny hahalalany ny abidia, ny soratra sy vakiteny, hitomboan’ny fahaizany, hivelarany tokoa ? Efa maro angamba, eny ireo sekoly etsy sy eroa nefa indrisy fa mazàna. Hitanao miharihary fa tsy ampy izay ilaina. Tsirambina. Tsizarizary ! H. A, fiz ii
Miditra ny tokantrano ny aretina mafy mikopakopak’elatra mandositra ny hehy sy ny haravoana. Mamelovelo ny fanahy hitadidy ny ora nisian’ireny fiadanana ireny, ary manjombona ny saina mandinika ity aretina mitokona eto an- joron-trano. Jerena ny endriny, ka toa fasana mivoha. Toa ranomaso. Mikentrona ny handrina, mivoa-dinitra ny tava. Misy tafio-drivotra ao anaty, ka taterina avokoa amin’ny sento, fa mila hahasafotra. Avy ny orana. Reraka ny saina. Kanjo ka, toy ny famonjin’ny rahona fierena tsy fantatra, amin’ny harivam-pahavaratra mialoha ny alina hamiratan’ny kintana, no nialan’ny aretina. Nody ny ain’ilay marary. Hafaliana re izany mikorana ny fo. Dia indreny tsinjo manakopak’elatra manatona indray ny hehy. Avy ny orana nefa niato ihany.
Ndao ’zay ’sika dahy hivany handranitra ireo mavàny mba ko izy hahazo saina, tsy intsony hokarakaraina ny mainty ngazana ao am-pony efa mankalonilony am-piheveran-tena ho ambony ! ’ndao’ zay koa e ! Sika dahy hampaningotra fanahy hampiray anaty nofy mba ho lavitry ny rofy reo rehetra tsy matory nefa tsy mahita akory ’reo koa mantsy tena ory !
Ny fanangonana ny akora rehefa manangona akora amin ny fikarohana antrôpôlôjika dia mila mirotsaka an-tsehatra. Hoy indrindra i e. Evans-pritchard ny antrôpôlôgy dia tsy maintsy vonona handany fotoana lava mandritra ny fotoana irotsahany an-tsehatra ; tsy maintsy mifandray akaiky sy maharitra miaraka amin ny mponina izay iasany izy 17 noho izahay efa nonina ela teo amin ny 67 ha anefa dia nandritra ny telo volana teo no nanaovana io firotsahana an-tsehatra io, ka ny natao tamin izany dia ny firesahana tamin ny olona, tamin ireo fianakaviana nifotorana ary ny fanatonana ny biraom- panjakana mahefa teo an-toerana. Raha izay àry ny amin ny fanatontosana ny asa fikarohana izay niresahantsika ny fanangonana tahirin-kevitra sy ny fanangonana ny akora fa horesahintsika amin ny manaraka izao ny amin ny petraka olana sy ny petraka hevitra.
Toetra samy hafa no atambatra ho iray amin’ny alalan’ny fanambadiana. Izany indrindra no mahatonga ny mpikabary am-panambadiana hanafatrafatra tsara ny amin’ny fifampitondrana ao an-tokantrano. Ambetin-teniny ohatra ny hoe ny fanambadiana toy ny tenon-jiafotsy, ka vao tsy hialan-kasokasoka, tonta tsy hialan- dromoromo, ka tsy hahalala ianao hoe ny hisavorovoroan-kilantoana, ny tsy miady olom-bodo, fa ny to fo mpamosavy azo lazaina ho fototry ny faharavam-pitiavana ny fizarana azy amin’ny hafa, sy ny tsy fikolokoloana azy.
Fehin’ny mpilaza toerana deikitika ny mpilaza toerana deikitika no entin’ny mpiteny mitanisa zavatra na toerana eo amin’ny habaka mba hampinoana ny itenenana. Rehefa novahavahana teo ny deikitika izay singa mandrafitra ny serasera mandresy lahatra dia hodinihina manaraka kosa ireo
Raha hanomboka hiasa koa, ka nifamotoana tamin’ingahy aziz, i tsiry sy i meja dia tonga tamin ny ora voatondro izahay 155 hoy izy. Maneho ny fahasahiana sahady sy ny fahavononany hiasa izany fanajany ny fotoana nifanaovana izany. Toy izany koa ny boky onjam-pilafila raha miresaka mikasika ny fotoana sy ny fanajana ora. Asehon’ny mpanoratra ao ny endriky ny hazakazaka niainan’ny mpiasan’ny orinasa afaka haba momba io fotoana io mpiasa mizotra maraina, fehezin ny amin ny 7 ora sy sasany 156. Amin’ny atoandro kosa, rehefa hisakafo dia mihazakazaka satria voafetra ny fotoana 157 nampandefitra zavatra maro ireo mpiasa ireo mba hanajany ny ora sy ny fotoana ifehezan’ny orinasa azy. Ny boky onjam-pilafila iray manontolo, dia maneho ny voka-dratsy ateraky ny fahadisoam-pidirana fahadisoam-pidirana tokoa manko no nanolana ny zotram- piainan i bako 158 izany indrindra no tian’ny mpanoratra hampitaina sarobidy ny ora, volamena ny fotoana ka tokony hohajaina. Fanabeazana azo tsoahana avy amin’ny alalan’ireo ohatra ireo zavatra maro no mety hiova noho io tsy fanajana fotoana io. Ny tanora indrindra no tokony hiezaka voalohany hanao izay azony atao amin’izany fanajana ora izany. Ary amin’ny maha mpanabe an’iharilanto patrick andriamangatiana, dia asehony fa ny mpampianatra no tokony ho fitaratra voalohany amin’ny fahatongavana ara-potoana; ary fatiantoka ho an’ny mpianatra ny fahadisoam-pidirana ataony ; tsy eo amin’ny fianarana ihany izany, fa eo amin’ny asa sy ny fiainana iray manontolo indrindra koa.